**MAL FOR ANSVARSFORDELING OG SAMARBEIDSRUTINE FOR AVVIKSHÅNDTERING DER TO ELLER FLERE ARBEIDSGIVERE ER REPRESENTERT**

(Vedtatt i AMU 04.06.2024)

1. **Hensikt**

Sikre at meldte avvik i arbeidsmiljøet der to eller flere arbeidsgivere er involvert blir håndtert på en forsvarlig måte.

1. **Hvem ansvarsfordelingen/samarbeidsrutinen gjelder for**

Ansvarsfordelingen/samarbeidsrutinen gjelder for prester i ………….. prosti og ansatte i ……………. kirkelige fellesråd innenfor sammenfallende geografiske område.

1. **Bakgrunn/hjemmel**

Arbeidsmiljølovens § 2-2 og Avtale om samordning av HMS-arbeid mellom bispedømmeråd og kirkelig fellesråd pkt. 5-1.

1. **Relaterte dokumenter**

* Rutine for avvikshåndtering i rettssubjektet Den norske kirke
* Eventuelt gjeldende rutine for avvikshåndtering i ………………… kirkelig fellesråd

1. **Om avvik**
2. Avvik kan defineres som uønskede hendelser og/eller forhold som har ført til eller kan føre til skade på mennesker, miljø og materiell, se Arbeidstilsynets veiledning om [avvik](https://www.arbeidstilsynet.no/hms/avvik-og-avvikshandtering/).
3. Avvik handler primært ikke om personer, men om konkrete hendelser og forhold som kan medføre uønskede hendelser av betydning for arbeidsmiljøet.
4. Avviksmelding og avviksbehandling skal legge grunnlag for kontinuerlig læring og forbedringsarbeid, og er viktig med tanke på kvalitetssikring av arbeidet og arbeidsmiljøet.
5. **Håndtering av avvik**
6. Avvik som oppstår, skal meldes snarest, fortrinnsvis via digitalt avvikssystem.
7. Kirkeverge og prost skal ha avklart seg imellom hvilke type avvik som meldes til hvem, og gjort dette klart for de ansatte. Dette kan gjøres i samordningsmøtet og bør dokumenteres. Er dette ikke avklart, meldes avvik til nærmeste leder.
8. Kirkeverge og prost har ansvar for å håndtere avvik som meldes i deres enheter.
9. Når et avvik berører ansatte hos begge arbeidsgivere, holdes leder hos den andre arbeidsgiveren orientert om avviket og behandlingen av dette.
10. Det orienteres i samordningsmøte om meldte avvik og lukkingen av disse.